Årsrapport 2019 – Svømmegruppa Kråkstad IL

Generelt:
Svømmegruppa tilbyr svømmeopplæring og -trening for barn og ungdom fra og med første klasse og ut videregående. Vi har også svømmetilbud for voksne over 18 år, samt at vi tilbyr «folkebad» (åpen svømmehall) på lørdager. Svømmegruppa benytter bassenget på Kråkstad Skole.

Fra august har svømmetilbudet vært som følger:
Mandag: Vannloppa (1.kl), Gullfisk (2.-4. kl), Sverdfisk (5.-7. kl) og Vannaerobic(18+)
Torsdag: Tangloppa Torskene (1. – 5. kl) og Crawl (8.kl +)
Lørdag: Folkebad (åpent basseng, 20kr for barn, 40kr for voksne)
Tirsdag: (januar-mars): Åpnet basseng for kampanjen «Svøm langt», alle aldre
(Svømmetilbudet var i hovedsak likt vår og høst, vi litt fleksible på alder på barnetreningene)

I desember 2019 hadde vi 67 barn (under 19 år) og 15 voksne damer i svømmegruppa, som er påmeldt og deltar på faste treninger. Medlemstallet er ganske likt som forrige år. I tillegg til medlemmene har vi et gjennomsnitt på ca 20 svømmere (både voksne og barn) på folkebad de lørdagene det er åpent. Vi deltok på svøm langt kampanjen vinteren 2019.

Trenere/Livreddere og kurs:
Svømmegruppa hadde ved utgangen av 2019 tre betalte trenere som er ansvarlige for de ulike gruppene for barn/ungdom, en av trenerne er over 18 år. Vi har noen få navn på en vikarliste, men skulle gjerne hatt en fast trener til. Vi er avhengige av minst en trener over 18 år som er ansvarlig livredder. Vanngymmen trenes av frivillige (de samme har hatt ansvar i mange år!). Det forventes at foreldre stiller opp som vakt på folkebadet, som holdes åpnet ved dugnad. Vi streber etter å sende trenere på trenerkurs slik at de har nødvendig og oppdatert kompetanse. I 2019 arrangerte svømmegruppa (med innleid instruktør) tre livredningskurs på høsten. Skolen fikk tilbud om å delta med lærere.

Økonomi:
Hovedinntekten til svømmegruppa kommer gjennom svømmeavgift på 600,- pr. deltaker pr. semester. Avgiften har stått uendret siden 2016. Vi har noe inntekt fra folkebadet, og inntekt i midler fra idrettslaget (prosjektstøtte til kurs, og hodestøtte pr barn).
Hovedutgiftene til svømmegruppa er lønn til trenerne. Deretter kommer utgifter til kurs og annet. 
Se vedlagt regnskap.

Gruppestyret: 
Svømmegruppestyret består ved utgangen av 2019 av Bernt Inge Stormoen(leder), Baiba Lorentzen (medlemsansvar), John Ivar Bjoner (kasserer), Henrik Lindhjem(Folkebadansvar), samt Runar Eskild(Styremedlem/sportslig ansvarlig. (Styreinstruksen har seks roller.)

Annet:
Svømmegruppa har egen facebookgruppe som, i tillegg til epost, er viktigste informasjonskilde for foreldre. Vannaerobic har også egen facebookgruppe. Det har vært få eller ingen avvikende hendelser i 2019.

Kråkstad 4. mars 2020
På vegne av svømmegruppestyret
Bernt Inge Stormoen, gruppeleder (sign.)
